**Karlstad** (äännetään: [kɑːɭsta]) on taajama Keski-Ruotsin Värmlannissa Vänernin pohjoisrannalla. Karlstad on Karlstadin kunnan keskustaajama, Värmlannin läänin pääkaupunki ja Karlstadin hiippakunnan keskuskaupunki. Vuodesta 1999 Karlstadissa on ollut myös yliopisto. Karlstad on Ruotsin 17. suurin taajama.

Karlstadin nimi oli aiemmin *Tingvalla*, ja se on ollut tärkeä kauppapaikka jo viikinkiajalta lähtien. Vuonna 1584 kuningas Kaarle IX antoi paikkakunnalle kaupunkioikeudet ja kuninkaalta kaupunki sai myös nykyisen nimensä. Kaupunki sijaitsee Vänernin pohjoisrannalla Klarjoen suistossa, jossa Klarjoki jakautuu moneen haaraan ennen kuin se laskee Vänerniin. Värmlanti on tunnettu runoilijoiden maakuntana, ja monet heistä ovat vaikuttaneet Karlstadissa. Yksi arvostetuimmista on Gustaf Fröding. Karlstadin symboli on iloinen aurinko, joka tunnetaan *Karlstadin aurinkona* (ruots. *Sola i Karlstad*). 

Kaupunki sijaitsee Tukholman ja Oslon välisen rautatien ja E18-moottoritien varrella. Karlstad on Ruotsin toiseksi suurin sisämaasatama Västeråsin jälkeen, ja siellä sijaitsee Karlstadin kansainvälinen lentokenttä.

Historiansa aikana Karlstad on palanut neljä kertaa. Viimeisin palo oli vuonna 1865, jolloin vain Karlstadin tuomiokirkko ja muutama muu talo säästyivät.

Väestönkehitys
--------------


| Karlstadin taajaman väestönkehitys 1960–2010 |
| --- |
| Vuosi |  |  | Asukkaita |  |
| 1960 |    | 42 710 |
| 1965 |    | 47 955 |
| 1970 |    | 52 044 |
| 1975 |    | 51 243 |
| 1980 |    | 51 867 |
| 1990 |    | 52 933 |
| 1995 |    | 55 482 |
| 2000 |    | 56 480 |
| 2005 |    | 58 544 |
| 2010 |    | 61 685 |
| Lähde: Statistiska centralbyrån (SCB). |

Kaupunginosat
-------------

|  |  |  |  |
| --- | --- | --- | --- |
| * Alster
* Bellevue
* Bergvik
* Frödingshöjd
* Färjestad
* Gruvlyckan
* Gräsdalen
* Gustavsberg
* Haga
* Hagalund
* Heden
 | * Henstad
* Herrhagen
* Hultsberg
* Ilanda
* Kasernhöjden
* Klara
* Kronoparken
* Kroppkärr
* Kvarnberget
* Lamberget
* Lorensberg
 | * Marieberg
* Norrstrand
* Orrholmen
* Romstad
* Rud
* Råtorp
* Skåre
* Skåreberget
* Sommarro
* Stodene
* Stockfallet
 | * Strand
* Sundsta
* Sjöstad
* Tingvallastaden
* Tormestad
* Viken
* Våxnäs
* Välsviken
* Älvåker
* Örsholmen
 |

Kuvia
-----

* Uusi kaupungintaloUusi kaupungintalo
* Östra bron -silta Karlstadissa.Östra bron -silta Karlstadissa.
* Oikeustalo ja Stora TorgetOikeustalo ja Stora Torget
* Kaupunginhotelli (vasemmalla) ja lääninhallitus (keskellä)Kaupunginhotelli (vasemmalla) ja lääninhallitus (keskellä)
* Kaupungin keskustaa kuvattuna Klarabronin sillalta.Kaupungin keskustaa kuvattuna Klarabronin sillalta.
* Karlstadin tuomiokirkkoKarlstadin tuomiokirkko
* Kongressi- ja kulttuurikeskus CCCKongressi- ja kulttuurikeskus CCC
* Östra KanalgatanÖstra Kanalgatan
* Gamla BadhusetGamla Badhuset

Urheilu
-------

Karlstadin jääkiekkoseura Färjestads BK pelaa Ruotsin pääsarjassa SHL:ssä. Seura on voittanut maan mestaruuden 9 kertaa. Karlstad on menestynyt myös jääpallossa, kaupungin jääpalloseuroista IF Boltic on voittanut Ruotsin mestaruuden 9 kertaa ja IF Göta kolme kertaa. Vuonna 2000 seurat yhdistyivät ja nykyisin seurojen perinteitä jatkaa BS BolticGöta.

Jalkapallossa kaupungin ykkösseura on Karlstad BK. Muita urheiluseuroja ovat mm. yleisurheiluseura IF Göta ja suunnistusseura OK Tyr. 

Karlstad on myös Ruotsin MM-rallin keskuspaikka.

Media
-----

Paikallislehdet Nya Wermlands-Tidningen ja Värmlands Folkblad ilmestyvät kuudesti viikossa. Lisäksi torstaisin ilmestyy Karlstads-Tidningen. Lehdet kuuluvat kaikki samaan konserniin.

Katso myös
----------

* Karlstadin kunta
* Karlstadin tuomiokirkko

Lähteet
-------

1. ↑  Tätorter 2010, korrigerad version 2012-11-14 (PDF) *MI38 Småorter och tätorter*.  14.11.2012. Statistiska centralbyrån. Viitattu 23.11.2012. (ruotsiksi)
2. ↑  Befolkning i tätorter 1960-2010 (XLS)  29.5.2012. Statistiska centralbyrån. Viitattu 12.12.2012. (ruotsiksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Karlstad**.
Värmlannin läänin kuntien keskustaajamat

|  |
| --- |
| Arvika • Charlottenberg (Edan kunta) • Filipstad • Forshaga • Grums • Hagfors • Karlstad • Kil • Kristinehamn • Munkfors • Skoghall (Hammarön kunta) • Storfors • Sunne • Säffle • Torsby • Årjäng |
| Katso myös: Luettelo Ruotsin taajamista • Luettelo Ruotsin kunnista |